หม่อมเจ้าพรพิมลพรรณ รัชนี

หม่อมเจ้าพรพิมลพรรณ รัชนี (1 พฤษภาคม พ.ศ. 2433 – 18 พฤศจิกายน พ.ศ. 2524) พระนามเดิม หม่อมเจ้าพิมลพรรณ วรวรรณราชสกุลวงศ์, หน้า 180 เป็นนักเขียนชาวไทย นามปากกา แดนเดือนชีวิตเสี่ยง ๆ, หน้า 2 เป็นพระธิดาในพระเจ้าบรมวงศ์เธอ กรมพระนราธิปประพันธ์พงศ์ ประสูติแต่หม่อมผัน วรวรรณ ณ อยุธยา และเป็นชายาในพระราชวรวงศ์เธอ กรมหมื่นพิทยาลงกรณ์ ซึ่งเป็นนักเขียน นามปากกา น.ม.ส. โอรส-ธิดาก็ล้วนเป็นนักเขียนเช่นกัน คือ พระเจ้าวรวงศ์เธอ พระองค์เจ้าวิภาวดีรังสิต นามปากกา ว. ณ ประมวญมารค และหม่อมเจ้าภีศเดช รัชนี นามปากกา ภ. ณ ประมวญมารคชีวิตเสี่ยง ๆ, หน้า 4

 พระประวัติ 
หม่อมเจ้าพรพิมลพรรณ รัชนีประสูติเมื่อเวลา 15.00 น. ของวันที่ 1 พฤษภาคม พ.ศ. 2433 ณ วังวรวรรณ มีพระนามเดิมว่าหม่อมเจ้าพิมลพรรณ วรวรรณ หรือพระนามลำลองว่า ท่านหญิงตุ้ม เป็นพระธิดาลำดับที่สามในพระเจ้าบรมวงศ์เธอ กรมพระนราธิปประพันธ์พงศ์ และลำดับที่สองของหม่อมผัน วรวรรณ ณ อยุธยา มีพระพี่น้องร่วมพระบิดามารดาสิบองค์หนังสืออนุสรณ์ในงานเสด็จพระราชทานเพลิงพระศพ หม่อมเจ้าพรพิมลพรรณ รัชนี ท.จ. ณ เมรุหน้าพลับพลาอิศริยาภรณ์  วัดเทพศิรินทราวาส วันพุธที่ 30 ธันวาคม พ.ศ. 2524

หม่อมเจ้าพรพิมลพรรณสนพระทัยด้านนิพนธ์ มีนามปากกาว่า แดนเดือน ทรงรับพระราชทานเสกสมรสกับพระราชวรวงศ์เธอ กรมหมื่นพิทยาลงกรณ์ นามปากกา น.ม.ส. องค์ต้นราชสกุลรัชนี ณ อยุธยาราชสกุลวงศ์, หน้า 142 เมื่อวันที่ 23 พฤษภาคม พ.ศ. 2462 ขณะมีพระชนม์ 29 ชันษา ตรงกับรัชสมัยของพระบาทสมเด็จพระมงกุฎเกล้าเจ้าอยู่หัว รัชกาลที่ 6 มีโอรส-ธิดาด้วยกันสองพระองค์คือ
 พระเจ้าวรวงศ์เธอ พระองค์เจ้าวิภาวดีรังสิต (20 พฤศจิกายน พ.ศ. 2463 – 16 กุมภาพันธุ์ พ.ศ. 2520) นามปากกา ว. ณ ประมวญมารค เสกสมรสกับหม่อมเจ้าปิยะรังสิต รังสิต มีพระธิดาสองคน
 หม่อมเจ้าภีศเดช รัชนี (2 กุมภาพันธ์ พ.ศ. 2465 - 23 กรกฎาคม พ.ศ. 2565) นามปากกา ภ. ณ ประมวญมารค เสกสมรสกับหม่อมราชวงศ์ดัชนีรัชชีวิตเสี่ยง ๆ, หน้า 3 หรือดัชนีรัชนา (ราชสกุลเดิม วรวรรณ) ธิดาหม่อมเจ้านิตยากร วรวรรณ พระอนุชาร่วมหม่อมมารดากับหม่อมเจ้าพรพิมลพรรณ รัชนี กับมีโอรส-ธิดา สามคน

หม่อมเจ้าพรพิมลพรรณสิ้นชีพิตักษัยเมื่อวันที่ 18 พฤศจิกายน พ.ศ. 2524 ชันษา 91 ปี พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินพร้อมด้วยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี, สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี และพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ไปในการพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร เมื่อวันที่ 30 ธันวาคม พ.ศ. 2524

 ผลงาน 
 ศุกระวาร-มาณะศรี
 รวมเรื่องสั้นแนวสืบสวนในประมวญมารครายสัปดาห์ (เค้าโครงจาก Partners in Crime ของอกาธา คริสตี)

 เครื่องราชอิสริยาภรณ์ 

 พระราชทานเหรียญรัตนาภรณ์ฝ่ายใน

 พงศาวลี 

 อ้างอิง 
 เชิงอรรถ

 บรรณานุกรม



หมวดหมู่:หม่อมเจ้าหญิง
หมวดหมู่:นักเขียนชาวไทย
หมวดหมู่:ราชสกุลวรวรรณ
หมวดหมู่:ราชสกุลรัชนี
หมวดหมู่:บุคคลจากเขตพระนคร